हाउस ऑफ़ डेविड में अब तक…
पता नहीं तुम्हारे पिता उस पर भरोसा क्यों करते हैं।
डोएग? नहीं, हम उस पर भरोसा नहीं करते।
पर वह काम का आदमी है।
मुझे थोड़ी चिंता हो रही है।
काश मैं तुम्हें समझा पाता।
मैंने तुमसे बस एक चीज़ माँगी थी, कि मुझे शर्मिंदा मत करना।
मैं नियुक्ति के बारे में जानता हूँ।
जब तुम राजगद्दी पर बैठोगे…
याद रखना तुम्हारी रक्षा किसने की थी।
डेविड को जो चाहिए, उसे दे दो।
उसे मीखाल से शादी करने दो।
लेकिन केवल तब जब वह एक आख़िरी मुहिम पूरा कर ले।
जिससे वह बचकर नहीं लौटेगा।
क्या आपने डेविड से कहा कि वह मुझसे शादी कर सकता है?
हाँ। वह पहले अपनी काबिलियत साबित कर रहा है।
यहाँ पर कुछ तो गड़बड़ है।
यह एक जाल है!
उन्हें ज़िंदा जला दो।
दैत्य संहारक, तुम्हारे राजा ने तुमसे विश्वासघात किया।
उसके लिए क्यों लड़ रहे हो?
महाराज, फिलिस्तीनी भट्टी तबाह हो चुकी है।
मैं मीखाल से शादी करूँगा।
वह हो जाएगा।
इस घर से निकल जाओ।
तुम्हें निर्वासित करता हूँ!
वह तुमसे प्यार करेंगे, तुम्हें आशीष देंगे और तुम्हारी गिनती बढ़ाएँगे।
वह तुम्हें बच्चे होने का आशीर्वाद देंगे, तुम्हारे खेतों में अच्छी फसल देंगे,
तुम्हारी गायों को बछड़े और भेड़ों के मेमने होने का आशीर्वाद देंगे,
ये सब उस देश में पाओगे जिसे देने का वचन यहोवा ने तुम्हारे पूर्वजों को दिया था।
मेरी बात सुनो।
जब मैं तुम लोगों में भविष्यवक्ता भेजूँगा, तब मैं, अर्थात यहोवा,
ख़ुद को उसके दर्शन में दिखाऊँगा।
मैं उनसे उनके सपनों में बात करूँगा।
और जूडाह के शहरों में और उन सड़कों पर जो सुनसान पड़ी हैं,
एक बार फिर से ख़ुशी और उल्लास के कहकहे सुनाई देंगे,
दूल्हा और दुल्हन की चहकती आवाज़ों के साथ।
अपने और अपने घोड़े के लिए पानी ले लो। जाओ।
यह लो।
वह क्या है?
न्यौता आया है।
दैत्य संहारक राजकुमारी से शादी कर रहा है।
वह मीखाल से ब्याह कर रहा है।
इज़राइल में एक नया सवेरा आने वाला है।
हाउस ऑफ़ डेविड
-खलिहान! -आग लगी है!
-वे जल रहे हैं! -जल्दी करो! लाओ!
पानी लेकर आओ!
राजा के खलिहान गिबियाह शहर
हथियार छोड़ दो!
उसे घोड़ागाड़ी तक ले जाओ।
ध्यान से।
हम ख़ुशकिस्मत हैं कि आग फैली नहीं थी।
ख़ुशकिस्मत?
पाँचों अनाज के गोदाम बस कुछ दिन पहले भरे गए थे।
पूरी सर्दियों का भंडार।
वहाँ पर और भी हैं।
फिलिस्तीनी।
हमने उनके दैत्य को मारा, पर उनके जज़्बे को नहीं मार सके।
मेरे ऊपर पहले से ही काफ़ी आफ़तें नहीं हैं?
वे अपने हमले बढ़ा रहे हैं,
-बेहतर हथियार बना रहे हैं। -हम भी तो बना रहे हैं।
यह अकीश की करतूत है। वह बदला लेने के लिए उतावला है।
अनाज के बिना, बसंत से पहले भुखमरी की स्थिति पैदा हो सकती है।
मेरी सलाह है कि हम दूसरे कबीलों पर कर लगाएँ।
उनके राशन के रसद से हिस्से की माँग करें।
जूडाह से शुरुआत करते हैं।
मैं किसी के पैर नहीं पड़ूँगा। उससे और कमज़ोरी ज़ाहिर होगी।
भूख एक बहुत बड़ा ख़तरा है।
भूख से तड़पते लोग कुछ भी कर सकते हैं।
ईडम का क्या?
हमारे और ईडम के बीच जो शांति का संबंध है, वह बहुत नाज़ुक है।
उनका राजा बेहद नापसंदीदा और बदला निकालने वाला आदमी है।
हमारे बीच बीस साल से कोई बातचीत नहीं हुई है।
मैं कोई हंगामा नहीं करना चाहता।
मैं उनसे बात करके समझौता करूँगा।
और बिना अपना दिमाग़ गर्म किए उनसे कैसे समझौता करने का इरादा है?
पिताजी, यह…
यह एक ऐसी स्थिति है जिसमें मेरा बेलगाम और अय्याशी भरा अतीत
हमारे काम आ सकता है।
बस यह मान लीजिए कि मैंने एक बार ईडम में एक यादगार रात बिताई थी,
राजा के सबसे करीबी सलाहकार के साथ।
आप हमें एक तरह से
दोस्त मान सकते हैं।
उससे बात करने दीजिए।
जाओ और कोशिश करो।
आपको मायूस नहीं करूँगा।
पिताजी से अकेले में बात कर सकता हूँ, आबनर?
मुझसे अपनी माँ को लेकर कोई बात मत करना।
मुझे करनी होगी।
आप उन्हें हमेशा के लिए नहीं निकाल सकते।
-एक रानी इज़्ज़त की हकदार होती है। -और राजा किसका हकदार होता है?
धोखा खाने का?
उन्होंने आपसे कैसा धोखा किया है?
डेविड के उस मुहिम से लौटने की उम्मीद नहीं थी, है न?
फिलिस्तीनी ताक लगाए हुए थे।
यह तुम्हारी माँ की करनी थी। शायद अब तुम मेरे फ़ैसले को समझोगे।
डेविड ने ख़ुद को साबित किया है।
वह अब इस परिवार के लायक़ है।
कभी-कभी सोचता हूँ कि क्या यह परिवार उसके लायक़ है?
मीराब?
हमारे परिवार के साथ क्या हो रहा है?
कैसा परिवार?
यह क्या दिखा रहे हो?
उत्तर में कुओं की खुदाई।
क्या वे ख़ुद कुएँ नहीं खोद सकते।
आपके पैसों से खोद सकते हैं।
क्या बात सता रही है?
-अपने राजा से बोलने से डर रहे हो? -नहीं।
फिर भी, मैं अपने दोस्त से बात करने को तरस रहा हूँ।
मुझे तुम पर तहेदिल से यकीन है, सॉल।
तुम इस बात से वाकिफ़ हो। मेरी ज़िंदगी इसी यकीन पर टिकी हुई है।
आगे बोलो।
मुझे चिंता हो रही है।
-खलिहान में जो हुआ, हमारे दुश्मन… -नहीं।
खलिहान या हमारे दुश्मनों की चिंता नहीं है।
सॉल वंश को और कोई गिरा नहीं सकता…
सिवाय ख़ुद सॉल के।
ऐसा राजा होने का क्या फ़ायदा जो पूरी दुनिया को जीत जाए,
पर इस मुहिम में ख़ुद को ही खो दे?
अहिनोहम को महल से निर्वासित करना।
उसकी जगह एक नौकरानी को दे देना।
अब वह मेरी रखैल है।
यह एक राजा का हक़ होता है।
इज़राइल के राजा का नहीं।
तुम्हारा नहीं।
हाथ जोड़कर कहता हूँ, सॉल।
उस इंसान को याद करो, जो तुम एक समय पर थे।
मेरे ख़याल से तुम जीत गए।
एक अच्छी ख़बर सुनना चाहोगे?
कैसी अच्छी ख़बर?
नहीं।
तुम्हें यकीन है?
मैं एक उपचारक हूँ, जोनाथन, और एक औरत भी।
तो हाँ, मुझे यकीन है।
हे भगवान। मुझे माफ़ कर दो।
कोई बात नहीं। मैं टूट नहीं जाऊँगी।
क्या किसी और को पता है?
हमारे बेटे को कोई कमी नहीं होगी।
और मैं उसे घुड़सवारी करना और सब्ज़ियाँ तोड़ना सिखाऊँगा…
और अगर बेटी हुई तो?
तो उसे भी यही सब सिखाऊँगा।
हम तुम्हारे गाँव में एक सुकून और शांति भरी ज़िंदगी जिएँगे,
जंग और लड़ाई से कोसों दूर।
यह तो एक सपने जैसा लगता है।
क्या यह मुमकिन है?
एक बार डेविड की ताजपोशी हो जाए, तब हाँ।
मुझे बस इसका एक शांति भरा रास्ता पक्का करना होगा, ताकि मेरा परिवार सुरक्षित रहे।
सच कहूँ तो, मुझे इस जगह की याद भी नहीं आएगी।
तो मैं केवल इतना माँगना चाहती हूँ।
अपने राज़ अपने पास रखो।
जब तक हमारी औलाद दुनिया में न आ जाए और हम आज़ाद और सुरक्षित न हों।
मुझसे वादा करो।
मैं वादा करता हूँ।
मेइ तहारा शुद्धता का जल स्रोत
यह स्नान कुंड एक "मिक्वेह" है।
शादी से पहले नई शुरुआत के सम्मान में रस्म के तौर पर इसमें डुबकी लगाई जाती है।
यह धरती के प्राकृतिक जल से भरा हुआ है।
"आपकी जय हो, हे शाश्वत ईश्वर,
"ब्रह्माण्ड के अधिपति, जो आज्ञाओं से हमें दोषमुक्त करते हैं।"
तुम्हें तीन बार पूरी तरह से डुबकी लगानी होगी।
सभी रचनाओं के शाश्वत ईश्वर की जय हो,
जिन्होंने मुझे जीवन दान दिया
-और मुझे पोषित किया… -मुझे पोषित किया,
और इस क्षण तक पहुँचने में मेरी सहायता की।
मैं तुमसे ख़ुद को जोड़ता हूँ
धार्मिकता और न्याय के साथ,
नेकी और करुणा के साथ।
मैं तुमसे ख़ुद को हमेशा के लिए जोड़ता हूँ,
और हम मिलकर आदोनाय को जानेंगे।
मीखाल।
डेविड।
तुम मुझे इस हाल में नहीं देख सकते।
मैं तैयार नहीं हूँ।
तुम्हारी माँ के साथ जो हुआ, उसका अफ़सोस है।
जानता हूँ कि परिवार को टूटता देखकर कैसा महसूस होता है।
मैं जानती हूँ।
पर सुनो, हमें हमारे माता-पिता जैसा बनने की ज़रूरत नहीं है।
हम एक नई शुरुआत करेंगे।
हम अपना भविष्य ख़ुद बनाएँगे,
अपना परिवार बसाएँगे।
बिना झूठ, विश्वासघात
और ख़ूनखराबे के।
काफ़ी बुलंद आरज़ू है।
आरज़ू बुलंद तो है।
डेविड,
मुझे जानना है कि तुम पूरी तरह से मेरे हो।
क्या इससे शादी पर से मेरा ध्यान हट जाएगा?
क्या तुम महल में जाकर मुँह फुलाकर बैठना चाहोगी?
हाँ। कम से कम वहाँ पर शराब मिलती है।
जब यहाँ पर काम ख़त्म हो जाएगा, तो शादी की दावत में ताज़ा गोश्त मिलेगा।
मेरे भाई के साथ यह कर चुकी हो?
एश्बाल को मेरी मदद की ज़रूरत नहीं है।
तुम सच में उससे प्यार करने लगी हो, है न?
"प्यार।"
वह मुझे दिलचस्प लगता है, और मैं उसे, बस इतने की ही ज़रूरत है।
सोचा नहीं था कि कोई मर्द तुम्हें वश में कर सकता है।
मैं कभी वश में नहीं आने वाली।
कमान पर तीर लगाओ।
तैयार हो?
तीर चलाओ।
मेरा निशाना लग गया।
चलो, अभी यह ख़त्म नहीं हुआ।
आओ।
अच्छा।
-अब हम क्या करें? -इसे पकड़कर रखो।
इसे करवट से लिटाओ।
अच्छा। अब मुझे इसका गला काटना होगा, तो, चाहो तो नज़रें फेर सकती हो।
इस नेमत के लिए आपका शुक्रिया।
और इसके ख़ून को वापस ज़मीन में और आपके पास जाने दीजिए, आदोनाय।
मीराब, यह बढ़िया शिकार था।
मौत कभी आसान नहीं होती।
पर कुर्बानी एक नई ज़िंदगी लेकर आती है।
इसे मानकर ही हम आगे बढ़ सकते हैं।
दुखियारों को सुख देकर।
यहाँ रुको।
-मुझसे महल में मिलना। -क्या?
-मुझे कुछ ज़रूरी काम निपटाना है। -दीनाह!
महाराज।
जेसी, ओबेड के बेटे।
डेविड के पिता।
मैं तुम्हारा बहुत कर्ज़दार हूँ, जेसी।
तुमने मुझे अपना कितना ताक़तवर और हिम्मती बेटा दिया है।
मैंने कुछ भी नहीं दिया।
डेविड ने यह ख़ुद चुना है।
क्या वह हमेशा से ही इतना हठीला था?
हाँ। यह उसकी माँ की विरासत है।
मुझे बताओ, जेसी, क्या हम पहले मिल चुके हैं?
जबेश के युद्ध के दौरान मैं आपकी सेना में था।
मैं गिलगाल में उस समय भी मौजूद था जब सैमुअल ने आपको राजा घोषित किया था।
सैमुअल।
क्या तुम उसे जानते हो?
मैं उनका बहुत आदर करता हूँ।
कई लोग उसका आदर करते हैं।
उन्हें करीब से नहीं जानता हूँ।
तुमने कभी यह सोचा था कि एक दिन तुम्हारे खानदान का मेरे खानदान से रिश्ता जुड़ेगा?
ऐसी चीज़ तो मैं सपने में भी नहीं सोच सकता था।
यह ज़्यादा दहेज तो नहीं है…
लेकिन मेरे पास बस इतना ही है।
जेसी, रहने दो।
दहेज़ तो मुझे तुमको देना चाहिए।
आबनर।
मुझे कुछ नहीं चाहिए।
हर किसी को कुछ न कुछ चाहिए होता है।
मैं कभी राजगद्दी का कर्ज़दार नहीं हुआ।
इसको बदलने का मेरा कोई इरादा नहीं है।
किसी का शुक्रिया कबूल करने का यह काफ़ी अलबेला अंदाज़ है।
शुक्रिया?
मैंने आपकी फ़ौज में अपना एक बेटा खो दिया।
अब दूसरे को खो रहा हूँ।
ऐसे भविष्य के हाथों जो मैं उसके लिए कभी नहीं चुनता।
तुम इससे नाख़ुश हो?
बेथलेहेम की पहाड़ियों में, जहाँ मेरा घर है…
मुझे अपने बेटों की याद आएगी।
मुझे उनकी याद आएगी।
चलिए, पिताजी।
यह एक जश्न की मौका है। इसे वही मानिए।
हाँ।
चलिए।
लाल। मुझे सारे मसनद लाल चाहिए।
हमारे मेहमानों के आने से पहले सब कुछ तैयार हो जाना चाहिए।
जाकर बगीचे में मदद करो।
क्या ख़ूब बात है।
मैं पिताजी को ढूँढ़ रहा हूँ। शायद तुम्हें पता होगा कि वह कहाँ हैं।
तुम्हें वह उनके सिंहासन पर मिलेंगे।
ईडम यॉम तेरुआ से पहले 20 गाड़ी भरकर अनाज भेजेगा।
सुक्कोत और बीस भेजेंगे।
वह और कबीलों से मिलने वाले भंडारों से सर्दियों में गुज़र-बसर हो जाएगी।
मुझे यह मुमकिन नहीं लगा था।
हर चीज़ मुमकिन होती है, पिताजी।
आओ।
ईडम का राजा यह देने की पेशकश कभी नहीं करता जब तक उसे बदले में कुछ नहीं चाहिए होता।
बेशक। उसकी पूरी जानकारी मैं आप पर छोड़ता हूँ।
पर राजा जल्द ही उस बारे में बात करने के लिए यहाँ आने वाला है।
और आपने सही कहा था। वह बेरहम है।
मगर उसमें यह समझने की अक्ल भी है कि हम उससे कहीं ज़्यादा ताक़तवर हैं।
और अब उसे नए साथियों की ज़रूरत है।
वह पुराने गिले-शिकवे भुलाने के लिए उतावला लग रहा था।
मैं तुम्हारी असली काबिलियत समझ नहीं पाया था, बेटा।
तुम्हें यह थोड़ा भारी नहीं लग रहा?
नहीं, बढ़िया लग रहा है।
क्या मैं अपनी बहन से बात कर सकती हूँ?
बेशक।
तुम्हें क्या चाहिए?
हम कब से इस दिन की बातें करते थे, है न?
सालों तक माँ के साथ इसका सपना देखा था।
मैं कैसे नहीं आती।
और मैं तुम्हें वह भद्दा हार नहीं पहनने दे सकती।
मीखाली, यह बहुत ख़राब लग रहा है।
मुझे पता था। पता था कि यह ठीक नहीं है।
सोने का हार पहनो।
तुम हमेशा सोना पहनती हो।
हो गया।
यह बेहतर लग रहा है?
यह बेहतर है।
माँ को यहाँ होना चाहिए।
वह तो है।
पर चूँकि वह यहाँ नहीं हैं, तो मैं रहूँगी।
यह परिवार पहले ही बहुत दुखों से गुज़र चुका है।
और शायद वह तुम्हें यह देना चाहतीं।
ताकि तुम्हें पता हो कि वह हमेशा तुम्हारे साथ हैं।
यह बेहद ख़ूबसूरत है।
शुक्रिया।
अब, हम तुम्हारे चेहरे का क्या करें?
पिताजी ख़ुश हैं।
बहुत शानदार है।
तुम कहाँ रह गई थीं?
उसके बारे में बाद में बात करेंगे।
-तुम्हारे हाथों पर ख़ून है? -हाँ, मैं शिकार कर रही थी। माफ़ करना।
जैसा मैंने कहा, हम बाद में बात करेंगे।
देखो, डेविड आ रहा है।
बहुत खूब।
डेविड।
राजकुमारी आ रही है, आवा। राजकुमारी। देखो।
महाराज…
मैं आज आपके घर आया हूँ ताकि आप अपनी बेटी, मीखाल को मुझे
पत्नी के रूप में सौंप सकें।
और दुआ करता हूँ कि परमेश्वर राजकुमारी को रेचल और लेआ जैसा बनाएँ,
जिन्होंने मिलकर हमारे देश को एक परिवार की तरह बनाया था।
गिबियाह में हमारी जड़ें मज़बूत हों
और हम बेथलेहेम और इज़राइल के
सभी कबीलों में मशहूर हों।
और दुआ है कि हमारी औलाद इस राज्य की वफ़ादार बने…
और अनंत काल तक आदोनाय से प्यार करती रहे।
मेरी प्यारी बेटी, मीखाल के नाम,
और मेरे नए पुत्र…
दैत्य संहारक के नाम!
तुम तब तक मेरी पत्नी रहोगी
जब तक ईश्वर हमें इस धरती पर साथ रखेंगे।
दुआ करती हूँ कि लंबे समय तक।
तुमसे प्यार करती हूँ, डेविड।
तुमसे प्यार करता हूँ, मीखाल।
राजकुमारी मीखाल, डेविड, यह बहुत ही सुंदर समारोह है।
-तोहफ़ा प्यारा है। शुक्रिया। -शुक्रिया।
हम इस सबका करेंगे क्या?
हमें एक ही तरह के पाँच पात्र मिले हैं।
शुक्रिया।
-मैं अभी आया। -ज़रूर।
पिताजी, आप इतनी जल्दी क्यों जा रहे हैं?
मैंने गर्व के साथ तुम्हारी शादी को सम्पन्न होते देख लिया, बेटा।
अब मुझे हमारी भेड़-बकरियों के पास लौटना होगा।
इतनी दूर आने के लिए शुक्रिया।
डेविड।
लगता है तुम्हारी माँ ने सही कहा था।
"राजा डेविड।"
दो शब्द जिन्हें मैंने एक साथ सुनने की कल्पना नहीं की थी।
पर तुम कैसे राज करोगे?
तुम कैसे अलग बनोगे?
मेरे ख़याल से हम दोनों जानते हैं कि इतिहास सॉल को कैसे याद करेगा।
वह तुम्हें कैसे याद करेगा?
मैं दुआ करूँगा, बेटा।
सबसे ऊपर ईश्वर है, है न?
बेशक।
तुमसे प्यार है, बेटा।
आपसे प्यार है, पिताजी।
इस जगह को अपने पर हावी मत होने देना, डेविड।
अच्छा, पिताजी, अब चलिए।
-आपको घर ले जाने की मंज़ूरी मिली है। -नहीं, मुझे ले जाने की ज़रूरत नहीं है।
शिकायतें करना बंद कीजिए, पिताजी। बस माहौल का मज़ा लीजिए।
डेविड।
आवा।
चलो अब चलते हैं।
अलविदा, बेटा।
चलो, जान।
डेविड।
तुमने जूडाह कबीले का नाम रोशन किया है।
इसके लिए, मैं तुम्हें आशीर्वाद देता हूँ।
तुम्हें क्या चाहिए, एड्रियल?
अब चलो भी।
मैं यहाँ तुम्हारी तरक्की का जश्न मनाने आया हूँ
और तुम्हें यह याद दिलाने कि इसके लिए तुम्हारा रास्ता किसने बनाया।
मेरा रास्ता परमेश्वर ने बनाया है।
हाँ, लेकिन परमेश्वर तो तुम्हें दोस्त भी देते हैं, है न?
और अगर तुम अपने सपने साकार कर लोगे,
तो तुम्हें उन दोस्तों की ज़रूरत पड़ेगी।
मुझे पता है तुमने क्या किया था।
मेरे परिवार ने टोबियाह और उसके घरवालों की मौत का शोक मनाया।
वे बेकसूर थे।
और तुम जानते हो कि उसके और उसके परिवार के दिल पर किसने कटार चलाई थी?
छोटे बच्चे पर भी?
तुम्हारे अपने भाई, एलिअब ने।
तो मुझे बताओ, क्या वह बेकसूर है? क्या तुम बेकसूर हो?
डेविड,
ऐसी बहुत सी चीज़ें हैं जो तुम नहीं जानते, मेरे चरवाहे बच्चे,
और कोई भी ख़बर मेरे कानों तक पहुँचने से नहीं चूकती।
चाहते हो मैं तुम्हें इसके लिए इनाम दूँ?
जब तुम राजगद्दी पर बैठ जाओगे, तो हाँ।
वरना मैंने सॉल से एक भी शब्द कहा,
तो जो अगला ख़ून बहेगा वो तुम्हारा होगा।
और तुम्हें क्या लगता है तब क्या होगा?
जब राजा को पता चलेगा कि तुमने सैमुअल के चुनाव को लेकर झूठ बोला?
सच बोलो,
तो वे तुम्हारे मुँह से निकलने वाले आख़िरी शब्द होंगे।
तुमने कोई एहसान नहीं किया।
एलिअब, मुझे तुमसे बात करनी है।
मुझे पता है तुमने क्या किया था।
तुमसे क्या करवाया गया।
फिर तो तुम्हें…
यह भी पता होगा कि हमारे पास बात करने को कुछ नहीं है।
शादी के दिन की ख़ुशी मनाओ, भाई।
-मज़े कीजिए। बात करके अच्छा लगा। -ख़ुश रहो।
एश्बाल।
तुम्हारी बहन के ख़ास दिन पर बधाई हो।
शुक्रिया, एड्रियल।
हालाँकि, सच कहें तो, यह संबंध तुम्हारे लिए मददगार साबित नहीं होगा।
और ऐसा क्यों?
डेविड तुम्हारे और सिंहासन के बीच एक और रोड़ा है।
मैं कभी सिंहासन पर नहीं बैठने वाला था। तुम ग़लत भाई से बात कर रहे हो।
सच में?
चलो भी, एश्बाल।
मैं तुम जैसे शख़्स की फ़ितरत समझता हूँ।
मैं तुम्हारा असली रूप देख सकता हूँ।
क्या दिखाई देता है?
कामयाबी का जुनून, बुलंद इरादा,
वे सब बातें जो एक राजा में होनी चाहिए।
काश कोई ऐसा होता जो तुम्हारे रास्ते की रुकावटें हटाने में मदद कर पाता।
अब मैं शराब नहीं पीता।
यकीन मानो। जब यह सुनोगे तो तुम्हें शराब की ज़रूरत पड़ेगी।
मैंने अपने पास एक राज़ दबा रखा है।
सच।
डेविड वह नहीं है जो होने का दावा करता है।
मेरे साथ चलो।
यहोवा
मेरा चरवाहा है मेरी हर इच्छा पूरी होगी
हरी-हरी चराइयों में
वह मुझे बैठाता है…
पिताजी, मैं आपको एक कहानी सुनाना चाहता हूँ
पास के एक कबीले से बाहर निकाला गया एक लड़का,
जो एक नाजायज़ औलाद थी,
उसके लोगों के लिए एक शर्मनाक बात,
अपने पिता के नाम पर एक कलंक।
वह लड़का आपके घराने का हिस्सा बना,
उसने अपने संगीत से आपका दिल जीता,
आपकी बेटी से शादी की और फिर भी कभी आपसे सच नहीं बोला,
कि भविष्यवक्ता सैमुअल सफ़र करते उसकी चौखट पर गए थे,
जिसकी वजह से उसका श्राप आपको लग गया।
इस पूरे वक़्त, वह उस यातना का कारण था
जिसमें उसे आपको सांत्वना देनी चाहिए थी।
हमारे साथ धोखा हुआ है।
आपने जूडाह के ग़लत पुत्र को मारा।
ज़रा सोचिए, पिताजी। उसने दैत्य का संहार किया था।
परमेश्वर ने बार-बार युद्ध में उसका साथ दिया,
जिस तरह वह आपका साथ देते थे।
जिस गद्दार को आप ढूँढ़ रहे थे वह इस पूरे वक़्त इसी घर में था,
ठीक आपकी नज़रों के सामने।
वह ईश्वर-नियुक्त…
डेविड है।
दीनाह। ऐसी कौन सी ज़रूरी बात है जिसके बारे में मुझसे बात करना चाहती थी?
क्या बात हो गई?
पता नहीं हम महल में किस पर भरोसा कर सकते हैं।
क्या मतलब है?
आज जंगल में, मैंने एक आदमी को देखा जिसकी एक आँख पर पट्टी थी।
वह वही आदमी था जिसने मेरे पिता को मारा था।
इतना यकीन कैसे है?
-क्योंकि मैंने उसका पीछा किया। -क्या?
एश्बाल, वह डोएग से मिलने आया था।
मैंने तुमसे कहा था कि मुझे वह आदमी कुछ ठीक नहीं लगता।
नहीं।
क्या पता हमारे कारवाँ पर होने वाला हमला डाकुओं की हरकत न हो?
क्या पता वह सोची-समझी चाल हो?
-महल में कोई भेदी… -दीनाह।
एक साज़िश?
-किसकी? -फ़ौरन महाराज को बताना होगा।
नहीं। इस बीच पिताजी बहुत विचलित चल रहे हैं।
वह छोटी सी बात पर भी भड़क सकते हैं।
और वह बिना सबूत डोएग के इस सच पर यकीन नहीं करेंगे।
मेरे पास सबूत है।
यह लो।
इसे पढ़ो।
खलिहान में फिलिस्तीनियों ने आग नहीं लगाई थी,
और, अभी और हमलों की साज़िश रची गई है।
तुम्हें…
इसे मेरे पास छोड़ दो। किसी से इसका ज़िक्र मत करना।
एश्बाल, उन्होंने मेरे पिता की हत्या की थी।
दीनाह, बस करो।
क्यों?
नहीं, मैं चैन से नहीं बैठ सकती हूँ।
क्या हुआ?
क्या बात है?
-मुझे इसकी उम्मीद नहीं थी। -क्या?
तुमसे प्यार कर बैठने की।
एश्बाल…
मुझे माफ़ कर देना।
क्या?
नहीं!
ज़रा भी शोर मत करना, बहना।
तुम चूँ भी नहीं कर सकतीं।
मेरी बात समझ रही हो?
इश, तुमने उसे मार डाला।
बात इतनी सीधी-सादी नहीं है।
-ऐसी कई चीज़ें हैं जो तुम नहीं जानतीं। -एश्बाल…
तुमने अपनी बीवी को मार डाला। तुमने दीनाह को मार डाला।
शांत हो जाओ। ख़ुद पर काबू रखो।
एश्बाल, मुझे नहीं पता कि तुम कौन हो।
मुझे कुछ भी नहीं मालूम।
मुझे माँ को ढूँढ़ना है।
मुझे जाना होगा। मुझे…
रुक जाओ!
ज़रा मेरी बात सुन लो।
याद है तुमने पूछा था मेरे जाने के बाद क्या हुआ?
मैं बताता हूँ।
मीराब, मेरी ज़िंदगी ख़त्म हो गई थी।
जिस जिंदगी का मैं आदी था।
और उस कमज़ोर, दयनीय लड़के की तबाही से…
मैं एक मकसद के साथ उबरकर निकला,
और उस मकसद को पूरा करने के लिए जो ज़रूरी होगा, मैं वो सब करूँगा।
अनाज के भण्डार।
तुमने अनाज के भण्डार जलाए थे?
हाँ।
तुमने माँ से खुद की ताजपोशी करवाई।
तुमने उनमें और पिताजी में फूट डाली।
तुमने मुझे डेविड से शादी करने के लिए उकसाया।
क्यों?
एश्बाल, किस मकसद के लिए?
हम सबके लिए एक बेहतर भविष्य के लिए।
तुम्हारा दिमाग़ ख़राब हो गया है।
-तुम पागल… -नहीं।
नहीं। अब जाकर मेरा दिमाग़ दुरुस्त हुआ है।
पिताजी कमज़ोर और भ्रष्ट हैं,
-यह तुमने और हम सबने देखा है। -मुझे दर्द हो रहा है।
उनका राज्य अंदर से खोखला होता जा रहा है, और अगर हमने कदम न उठाया,
अगर मैंने कुछ न किया…
तो हम सब कुछ खो देंगे।
तुमने देखा माँ के साथ क्या हुआ था।
मैं नहीं चाहता कि वह तुम्हारे
या मीखाल के साथ हो।
उसे कुछ मत करना।
मैं कुछ नया बनाने वाला हूँ, कुछ बहुत बेहतरीन।
लेकिन…
किसी को पता नहीं चलना चाहिए कि तुमने आज क्या देखा था।
तुम समझ रही हो?
तुम मुझे धमका रहे हो?
मीराब…
दीनाह किसी ऐसी चीज़ में उलझ गई थी जो उससे कहीं बड़ी थी।
मेरे पास कोई चारा नहीं था।
पर तुम मेरी बहन हो।
मेरे रूह का आधा हिस्सा।
वह केवल तुम ही थीं जिसे मेरे देशनिकाले पर दुख हुआ था।
इस परिवार में मेरी इकलौती हितैषी।
और अब तुम्हारी सबसे ज़्यादा ज़रूरत है…
मेरे साथ।
यही इकलौता रास्ता है।
हाँ?
मेरी बीवी।
मेरा प्यार।
यह कैसे हो सकता है?
इन्हें एक पहरेदार ने देखा था।
उसे पश्चिमी द्वार की चौखट के पास एक चीख सुनाई दी थी।
मुझे अफ़सोस है, एश्बाल।
यह कोई हादसा नहीं हो सकता।
यह हमारे दुश्मन का वार है।
दीनाह को मारने की क्या वजह हो सकती है?
शायद एक धमकी हो?
अगर महल की चारदीवारी में
-एक राजकुमारी का कत्ल हो सकता है… -और वे पहरेदारों को नज़र नहीं आए?
कातिल उसे मारकर भाग निकले?
नहीं।
इस महल में कोई है जो इसका ज़िम्मेदार है।
कोई भी ज़िम्मेदार नहीं है।
दीनाह ने मुझे अपनी मन की बात बताई थी।
वह हिम्मती होने का दिखावा करती थी,
पर उसके पिता की मौत का उस पर बहुत गहरा असर पड़ा था।
वह अक्सर ख़ुदकुशी करने की बात करती थी।
उसने मुझसे कभी ज़िक्र नहीं किया।
उसे इस बात का डर था
कि तुम उसकी कमज़ोरी की वजह से उससे प्यार नहीं करोगे,
कोई उससे प्यार नहीं करेगा।
मुझे बहुत अफ़सोस है, भाई।
इतना कि तुम अंदाज़ा भी नहीं लगा सकते।
मेरी जान…
माफ़ कीजिए, राजकुमार। महाराज आपको बुला रहे हैं।
वह आपका संगीत सुनना चाहते हैं।
अभी?
उनकी तबियत ख़राब है?
मुझे यकीन है वह ठीक हो जाएँगे।
आबनर, उन्हें क्या चीज़ परेशान कर रही है?
महाराज को कई चीज़ें सता रही हैं। वह तुम्हें देखकर दुरुस्त हो जाएँगे।
वह तुम ही हो, है न?
महाराज।
मैंने तुमसे स्नेह किया,
तुम पर विश्वास किया…
और फिर भी, तुमने मुझसे विश्वासघात किया।
महाराज, मैं अब भी आपका वफ़ादार हूँ।
जैसा कि मैं हमेशा से था।
"वफ़ादार।"
क्या वाकई वफ़ादार हो?
अब और कोई छल मत करो। जो सच है वह बताओ।
क्या सैमुअल ने तुम्हें चुना?
-महाराज, कृपया बैठ जाइए… -क्या उसने तुम्हें चुना?
चुना था?
-क्या सैमुअल ने तुम्हें चुना? -नहीं!
नहीं।
मुझे परमेश्वर ने चुना है।
संवाद अनुवादक श्रुति शुक्ला